**भारत सरकार**

**विद्युत मंत्रालय**

**....**

 **राज्य सभा**

अ**तारांकित प्रश्न संख्या-89**

**जिसका उत्तर** 24 नवंबर**, 2014 को दिया जाना है ।**

**उत्तर प्रदेश में अविद्युतीकृत गांव**

**89. श्री जुगुल किशोरः**

क्या **विद्युत** मंत्री यह बताने की कृपा करेंगे किः

(क) क्या सरकार को जानकारी है कि उत्तर प्रदेश के जिलों में ऐसे भी गांव हैं जहां पर अभी तक विद्युतीकरण नहीं हो पाया है; और

(ख) यदि हां, तो सरकार ने इस संबंध में कौन-से कदम उठाए हैं?

**उत्तर**

**विद्युत, कोयला एवं नवीन और नवीकरणीय ऊर्जा राज्य मंत्री (स्वतंत्र प्रभार)**

**(श्री पीयूष गोयल)**

**(क) और (ख) :** भारत सरकार ने ग्रामीण क्षेत्रों तक विद्युत पहुंचाने के लिए, अप्रैल, 2005 में ''राजीव गांधी ग्रामीण विद्युतीकरण योजना-ग्रामीण विद्युत अवसंरचना के सृजन एवं घरों को विद्युतीकरण के लिए कार्यक्रम'' आरंभ किया है । आरजीजीवीवाई के अंतर्गत, 10वीं योजना में उत्तर प्रदेश में राज्य डिस्कामों द्वारा यथा प्रस्तावित 64 परियोजनाएं (65 जिलों में) स्वीकृत की गई थीं जिनमें 27,761 गैर-विद्यीकृत गांवों का विद्युतीकरण शामिल था । इन जिलों में विद्युतीकरण कार्यों को पहले ही पूरा किया जा चुका है । इसके अतिरिक्त, आरजीजीवीवाई के चरण-II के अंतर्गत, 11वीं योजना में राज्य डिस्काम द्वारा यथा प्रस्तावित स्कीम के अंतर्गत 22 अनुपूरक परियोजनाएं स्वीकृत की गई थीं, जिनमें 551 गैर-विद्युतीकरण गांवों का विद्युतीकरण शामिल था ।

भारत सरकार ने 100 से अधिक जनसंख्या वाले सभी गांवों और वासस्थलों के विद्युतीकरण हेतु आरजीजीवीवाई को 12वीं योजना में जारी रखने का अनुमोदन किया है । आरजीजीवीवाई के अंतर्गत, 12वीं योजना में उत्तर प्रदेश में राज्य डिस्काम द्वारा यथा प्रस्तावित 64 परियोजनाएं स्वीकृत की जा चुकी हैं जिनमें 868 गैर-विद्युतीकरण गांवों का विद्युतीकरण शामिल है ।

\*\*\*\*\*\*\*\*